
APOPLEXIA SANGUINEA 



L DlAGHOSIS. 



Praecedunt insultum plerumque symptomata 
quaedam prodroma uti: insolitus capitis dolor, 
gravedo, vertigo, proclivilas siugularis insomnum, 
somnus profundus cum insomniis terrificis, mens 
peragendis solitis quoque laboribus impar mini- 
moque meditandi conamine defatiganda, oblivio re- 
rum notarum , illusiones sensuum, motus tremu- 
lus faciei labiorumque , angulus oris dependens, 
linguae gravitas, balbuties, impotentia verba quae- 
dam pronuntiandi. Uno aut pluribus horum sym- 
ptomatum per brevius aut longius tempus prae- 
gressis, aut, ut nonnunquam fit, absque prodromis, 
apoplexia suum celebrat insultum cum sequcnti- 
bus symptomatibus incedens: 

Aeger ac si fulmine tangeretur sine vel cum 
clamore concidit et offert faciem rubentem tur- 
gidam et calentem venas jugulares plenas, caroti- 
des vibranles , abolitionem sensuum ct motuum 

externorum, oculos protusos et sanguine suimsos, 
os apertum salivam fundens, angulum oris depres- 
sum, cutem calentem, pulsum magnum, plenum, 
fortem, durum et infra norman tardum, respiratio 
est profunda, tarda et stertorosa, musculorum unius 
alteriusve partis relaxatio, alvus pertinaciter ob- 
stipa, vel vero ob sphincteres jam paralyticos fae- 
ces et urinae involuntarie secedunt. Tandem , ut 
firma habeatur diagnosis cognitio dispositionis et 
causarum excitantium apoplexiae sanguineae faven- 
tium syinbolam suam contribuit. 

II. Aetiologia. 

Causas apoplexiae sanguineae dividimus in dis- 
ponentes et excitantes. 

Ad disponenles referuntur : corporis habitus pe- 
culiaris medicis apoplecticus dictus, quem distin- 
guunt corpus robustum, caput grande, collum bre- 
ve et crassum; temperamentum sanguineo-cho- 
lericum-, vitia organica cordis, et vasorum majo- 
rum uti polypi, ossificationes etc; stases viscerum 
abdominalium, et inde orta hypochondria, hyste- 
ria, melancholia. 

Ad causas excitantes pertinent: laesiones me- 
chanicae capiti illatae per concussiones, contusio- 

nes etc. ; coagestiones ad caput ortae post suppres- 
sionem haemorrhoidum, menstruorum aliarumque 
excrelionum habilualium \ congestiones, quas gra- 
viditas, alvus dura, tussis, vomitus, risus effraenis, 
clamor impetuosus , labores graves capite prono 
peracti , mentis nimia intensio , studia protracta , 
ira vehemens, gaudium immodicum, potuum spi- 
rituosorum abusus, medicamenta stimulantia , cu- 
bilia et balnea nimis calida, vestimenta constrin- 
gentia snepe saepius morbum de quo nobis ser- 
mo est, produc uut. Aegri qui phthisi laborant, par- 
tim ob turbatum in pulmouibus circulum , par- 
tim ob congestiones per symptomata phthisim con- 
comitantia factas, uti lussim, vomitum, non raro ex. 
apoplexia sanguinca moriuntur, quod hydrothora- 
ce aliave pulmonum labe affecti valde timendum 
habent. Qui epilepsia et hysteria laborant aegri 
aut aegrae non rarosub insultu, ob sanguinis tor- 
rentem ad caput congestum, morte apoplectica pe- 
reuut. Tandem retropulsio exanthematum, rheu- 
matismi, arlhritidis, erysipelatis frequenler apople- 
xiam sanguineam subsequam habet. 

DiiTerenlia ab aliis allinibus morbis. Apoplexia 
sanguinea dilTert ab apoplexia nervosa eo quod in 
hac facies sit pallida, collapsa; pulsus frequens, de- 
bilis, parvus et vacuusj respiratio brevis, plus mi- 
nusve intercepta*, extremitates frigidaej praeprimis 

individuis habitu sic dicto nervoso praeditis in- 
festa : pertinent huc homines , qui iinbecillitatem 
corporis, gracililatem artuum, cutis teneritudinem, 
sensibilitatem nimiam , impatientiam stimulorum 
et singularem animi mobilitatem praeseferunt. 

In apoplexia serosa facies colorem offert squa- 
lidum, terreum, plumbeum; cutis tangitur tumi- 
da et pastosa, in qua aegrius evanescit fovea di- 
gito impressa; huic apoplexiae speciei subjecta 
suut individua torpida, temperamenti frigidL, cor- 
poris habitus cachectici leucophlegmatici. 

In Syncope facies semper pallet ; pulsus arte- 
riarum nullus percipitur; respiratio vei exigua vel 
penitus cessat, extremitutes algent; negari tamen 
vix polest, summum apoplexiae gradum morti ni- 
mirum proximum a syucope interdum vix di- 
siingui posse , uisi ad anamnestica , quae ab cir- 
cuinstantibus resciri debent, confugiamus. Apo- 
plexia sanguinea maximam habet afhnitatem cum 
epilepsia, praeprimis in individuis plethoricis et 
insultibus primis epilepticis, a qua tamen dilTert, 
(piod epileptici ferro candente tacti applicito con- 
velluntur; apoplectici non. Inter apoplexiam et suf* 
focationem hystericam hoc intercedit discrimen, 
quod in hac non totalis partium resolutio, nec 
omnis sensus privatio adest, quum foeminae hyste- 
ricae stimulo quocumque vellicatae, punctae do- 

lorem percipiant, eorumque, quae ciica illas fie- 
bant. insultu absoluto, recordentur, quod in apo- 
plexia haud contingit. Qui caro obruuntur pun- 
cti, concussi, vel clamoribus excitati oculos ape- 
riunt, ad interrogata, licet non congrue, tamen re- 
spondent , respiratione non stertorosa sed libera 
fruuntur; contra apoplectici puncti, concussi, adusti 
motu et sensu carent, perpetui somni imaginem 
praeseferentes. Apoplexia sanguinea differt a sum- 
mo ebrietatis gradu, in quo etiam sensuum inter- 
norum et externorum abolitio cum defectu mo- 
tus voluntarii adest, eo quod ebrii foetorem vini 
per vomitum ejecti redolent, ebrietas est transi- 
toria, adest propria laxitas extremitatum. Apo- 
plexia differt a somno profundissimo. In somno 
adest placidus motus cordis et arteriarum, respi- 
ralio placida, palpebrae fere clausae,quaedam mem- 
brorum compositio et quies, faciei lineamenta non 
mutata. In apoplexia e conlra pulsus magnus et 
durus, respiratio profuuda, tarda et stertorosa, ore 
hianle et spumante peracta, facies tumet et livi- 
de rubet, palpebrae semiapertae , aut si penitus 
clausae fuerint, vi apertis, pupilla delegitur dila- 
tala et immobilis, pars paralytica saltem eleva- 
ta, multo cum pcndcre relabitur. 

** 

AuTOPSlA CADAVEHUM. 

Morgagnius observavit: vasa meningum cere- 
bri, cerebelli, et medullae oblungatae sanguine coa- 
gulato referta et ultra norman turgentia; plexus 
choroideos varicosos; in ventriculis cerebri serum 
aut sanguinem eflusum^ vel intra meninges et cere- 
brum haerentem. Hufeland exostoses cranii ; Stoll 
cranium angustum vidit: Conradi ossa in dura ma- 
tre; Lancisius abscessus, steatomata,polypos in ce- 
rebro, ossificationem valvularum cordis aortaeque 
concretionem cum pulmonibus observavit. 

CAUSA PHOXIHA APOPLEXIAE SARGUINEAB. 

Causa proxima hujus apoplexiae ad eum gra- 
dum evectae , ut 1 sensus interni et ; externi cum 
motibus voluntariis sileant, hucusque nondum sa- 
tis nota est, quum auctores inter se dissentiant 
Medicis praeprimis Gallis, qui causam proximam 
in humoribus in cerebro cumulatis vel eflusis 
posuerunt, illud opponi posset, quod in hydroce- 
phalo, in quo insignb saepe humorum copia ce- 
rebrum premit, vix ulla apoplexiae syraptomata 
in conspectum veniunt; dein si sanguis in cere- 

bro cumiilatus vel extravasatus, in hominibus ex 
apoplexia sanguinea mortuis observetur, non sta- 
tim conclusio facienda est sanguinis extravasatum 
proximam morbi causam esse; erit potius conclu- 
dendum , extravasatum esse morbi effectum , ut 
monet Cullenius, ob vim nerveam sublatam ; omne 
enim, continuat vir ille clarissimus, quod vim ner- 
veam tollit , etiam circulum lentiorem reddit, et 
sanguinis accumulationem causat. Nostra autem 
opinio est sequens. Activitas cerebri vividior, vel 
ex peculiari cerebri conditione a parentibus deri- 
vanda, vel ex studiis laboribusque repetenda, ma- 
jorem virium vitalium quantitatem sibi vindicat 
et uberiorum materierum v. g. sanguinis copiam. 
Quod dum fit, reliquis partibus et dynamicae et 
materiales vitae conditioues subtrahuntur et eo fa- 
cilius, quo magis cerebrum illis abundet. Tollitur 
itaque harmonicus organorum singulorum concen- 
tus,quum cerebrum aequo altiorera vitae rationera 
praeseferat, dum eodem tempore vitae vegetativae 
organa systematisque gangliosi functiones languent. 

Haec opinio sanae rationi, et praxi quidem ni- 
ti videtur , hac enim edocti cerebrum ab exce- 
dente sauguinis adfluxu evacuationibus liberare 
conamur, dum ex altera parte ad canalero inte- 
stinalem sollicitandum saepe et purgantibus dra- 
sticis locum concedimus. 



PltOGNOSlS. 



In genere prognosis vix unquam laeta erit quoad 
exitum; nam apoplexia sanguinea sicut frequen- 
tissima , ita et periculosissima , vel ob impetum 
suum , quo nobilissimi organi functiones sufTert , 
et ob celerem decursum, medicis auxiliis tempus 
non conccdendo, repente et subito necat, vel ob 
indolem ejus nondum satis notam , omnibus me- 
dicis auxiliis pertinaciter resistendo, morti tradit 
acgrum, vel vero si una alteraque vice vita sal- 
vata fuit, paralysi alicujus partis plerumque su- 
perstite, insultus tam diu recurrit, donec aeger 
medio tollatur; experientia enim teste quem apo- 
plexia sanguinea tenet non facile absque labe di- 
mittit. 

Prognosis in specie, quae nil aliud est nisi ul- 
tra praesens temporis intervallum exlensa diagno- 
sis, desumitur ex morbi gradu, stadio, complica- 
tione nec non ex momentis, quibus apoplexia 
suam originem debet. Quoad gradum respicimus 
ad in-et extensionem symptomatum: quod si morbus 
mitia praesefert symptomata, uti conscientiam non 
penitus sublatam, motus debiles quamvis, volun- 
tati tamen non penitus subtractos , deglutitioneni 

per paralysim non denegatam, prognosim habe- 
mus laetiorem: si contrarium videmus , uti con- 
scientiam nullam, motus voluntarios nullos, con- 
vulsionem unius et paralysim alterius lateris, 
sudorem viscidum et frigidum, involuntarium ex- 
crementorum secessum cum deglutitione sublata, 
summum periculum imminere praesagimus. Ra- 
tione stadii, quo propius morbus suae origini , 
eo magis in medici potestate est ulteriorem de- 
cursum mitiorem saepe etiam breviorem red- 
dendi. Quod adtinet complicalionem prognosis in 
morbo simplici et puro laetior erit, quam in com- 
posito et complicato; morbus simplex et purus 
promptiorem admitlit sanationem ; dum e contra 
de futura aegri sorte timemus, si morbus v. g. 
exanthematicus infauslam addit complicationem. Re- 
spectu causarum disponentium et excitantium mul- 
tum limitanda erit prognosis, si habitum apople- 
ticum exquisitum, individua aetatis intra quadra- 
ginta et sexaginta annos, occupationibus mentis 
detenta et vitam sedentariam viventia oflendimus, 
quae simul victu lauto, potibus spirituosis et so- 
mno post pastum dedita sunt; his vero contra- 
ria olTendentes laetiorem eventum praedicimus. 
Bonum signum prognosticum est si , observante 
jam Hippocrate,accedit febris characteris activi, gra- 
dus mediocris , quae morbo faustam crisim per 

sudorem universalem, largum, calidum, vel per 
fluxum haemorrhoidalem, catamenialem et alias 
haemorrhagias , cum conspicuo symptoniatum le- 
vamine addit et ad felicem eventum perducit. 

Thebapia. 

Quum apoplexia sanguinea morbus sit pericu- 
losissimus sponte sequitur, medicum veri nominis 
omnem attentionem in id convertere debere , ut 
apoplexiam praecaveat, ut ergo dispositionem pro 
possibili emendet et causas excitantes vel arceat vel 
saltem debilitet 

Hunc in fincm, qui habitum apoplecticum offert, 
monendus erit ut in cibo et potu sit moderatus, 
ut abstineat a stimulantibus, aromatibus et spiri- 
tuosis, situs corporis sit ereetus, non curvatus, col- 
laria nunquam sint stricla, caput sub somni tera- 
pore sit elevatum , pedes calido et sicco tegu- 
mento foveat, excretionibus alvinis statuto tempo- 
re adsuefiat \ juvat porro caput seinper frigidum 
servare et nonnunquam aqua frigida irrorare; 
oppressionem pectoris etiam minimam citissimo et 
modo congruo tollat. Illi quibus nimia auimi in- 
teusio diathesim ad apoplexiam induxit , a seriis 
negotiis meditationem profundam exposcentibusab- 
stineaut, sed paullatiui et successive, objecta nem- 

pe alternando , et amoeniora tractando; fugiant 
vitam sedentariain, quae stases in abdomine cau- 
sando, sanguinis liberam circulationem turbat ; fu- 
giant vitam solitariam qua perniciossimam , quae 
ex una parte occasionem dat profundis meditatio- 
nibus , et ex altera parte quum in cubili vitam 
gerant plerumque clauso, ne res externae turbent, 
aerem corruptum puro et sano substituunt. Post 
majores corporis motus in calore aestivo peractos, 
acida vegetabilia, mineralia et praeprimis elixirium 
acidum Halleri cum aqua rejnixtum apoplexiam prae- 
cavet. Haec de cura prophylactica monenda erant. 
Nunc de cura radicali vel potius symptomatica 
quaedam. 

Si medicus ad apoplecticum vocatur, nullum per- 
dat tempus, nam periculum in mora est; curet, 
ut aeger vestimentis incommodis exutis in lectum, 
non tamen ex plumis confectum, deportetur et le- 
viter tegatur; arceal individua non necessaria. In 
cubili aer sit purus, renovatus, subfrigidus ; calor 
fornacum et lucis stimulus major nocet. Aegro 
quies concedatur. Cognito interea morbo princeps 
inde iluit indicatio: cerebri vasa a niraia sangui- 
nis mole liberare et liberum in illis circulum re- 
stiiuere. Quum periculum in mora sit, quum cau- 
sae, quae cerebri congestionibus subsint, non sat 
cito vel vero nequaquam removeri queant, uti vi- 

tia organica, vel vero causa non amphus agit et 
ejus effectus, congestio neinpe, perstat, v. g. apo- 
plexia post iram exorta; tunc medicus imraedia- 
te sanguinis massam imminuere cogatur per mis- 
sionem sanguinis, quam in apoplexia sanguinea 
omnes medici qua princeps remedium aguoverunt. 

Quantitas mitteudi sanguinis iterum dependet 
a gradu morbi, ab aegri viribus, aetate, tempera- 
mento, habilu corporis. INecessitas venaesectionis 
repetendae desumitur ex impetu morbi non in- 
fracto per venaesectionem institutam, vel ex effe- 
clu ejus non sufliciente et brevi disparente. Op- 
portunum locum indicabit sagax consideratio cir- 
cumstantiarum; sic baemorrhoides, menstrua iluen- 
tia vel retenta in apoplexia sauguinis missionem 
a pede praecipiunt. Si motus et sensus nondum 
redieruut, multi medici sectionem veuarum jugu- 
larium suadent. Si vires aegri venaesectionem non 
amplius admittant, et sanguis aliunde large elfu- 
sus est, cucurbitarum adplicatio cum incisione uti- 
lissima reperta est. 

Porro ad subtrabendum et revellendum san- 
guinem hirudines in regione teinporum et retro 
aures, in suppressis vero haemorrhoidibus et men- 
struis ad feinora et in circumferentia intestini re- 
cti adplicantur; individuis obesis, foeminis phlebo- 
tomiaiu foruiidantibu^ et infantibus ad interiorem 

humeri partem hirudines adplicamus . Sanguine 
misso canalis alimentaris sollicilandus est. eum in 
finem ut morbi fomes, si hic est, expellatur, fae- 
ces eliminentur, liumores a capite huc deriventur, 
et circulus in abdominalibus visceribus liberior 
reddatur; huic iudicationi clysma satislacit ex sale 
culinari, nitro, sale amaro et similibus parandum. 
Si qua deglutiendi facultas adest, interne reinedia 
antiphlogislica alvum ducentia porrigenda sunt ; 
quum vero in apopleticis canalis alimentaris ob 
torporem vitalem difticilius sollicitetur, semper sa- 
les fortiores in forma solutionis, et ob muscolos 
pharyngis plus vel minus semper fere paralyticos 
et inde necessario emergentem difficilem degluti- 
tionem , doses singulo praescribendae sunt admo- 
dum parvae, quae paullatim cochleari copheano in- 
stillari debent aegro : hanc ob rem, ut effectus ne- 
cessarius obtineatnr, solutiones et decocta requi- 
rnnlur magis concentrata. Si conatus vomendi ad- 
parent , et natura fors fomitem morbi per vomi- 
tum evacuare nititur , tum abstinendum erit ab , 
oinnibus irritantibus emeticis , et circumstantiis 
bene perspectis, vomitus aqua tepida nauseosa ad- 
juvandus erit. Exteme una cum dictis epithema- 
ta fi igida capiti adplicanda , et singulis quinque 
minutis primis cum novis commutanda ; ligaturae 
femorum a multis laudalae refluxum sanguinis ab 

extremitatibus inferioribus pro tempore saltem pro- 
hibent. Recedens in decursu morbi febris nonni- 
si tum salutaris dicenda est, si ejus character acti- 
vus, gradus levior est, et cum conspicuo apople- 
xiae symptomatum decremento inceditj medici est 
attendere, ut rite febris judicetur. 

In convalescentia ea concedenda sunt, quae sine 
magno stimulo nutriunt, qualia sunt: cremor hor- 
dei, oryza, grana sago , gelatina animalis , lichen 
islandicus chiocolada ex lichene, ex cacao et si- 
milibus. 

Maxima attentio xn praecavendam recidivam apo- 
plexiae convertenda erit; praecavetur vero novus in 
sultus methodo prophylactica, quam supra in apo- 
plexiam pronis commendavimus. 

TIIESES DEFENDENDAE 



Et juvenis bonus medicus esse potesL 

II. 

Multo magis aegros juvat ille medicus, qui ab- 
sdnentiam per quietem, et idoneum vitae regimen 
praedicat, quam qui multorum remediorum ap- 
paratu morbos aggreditur. 

III. 

Medicamentorum simplicitas summopere lau- 
danda. 

IV. 

In morborum curatione semper habitudini et 
vitae generi prospiciendum. 

V. 

Dolor in Hypockondrio sinistro non semper 
Lienis injlammationem denotat. 

VI. 

Scirrhi unicum remedium ferrrum Operatoris. 

Male tyrones ad chirurgiae lectulum theorieis 
institutionibus jejuni 

Jkrto systema scribere,et non praescribere, liceL 

IX. 

Natura sanat , medicus curat: ideo multi sa- 
nantur male curati. 

